นิรมิต

นิรมิต นวนิยายไทยแนวจินตนิมิตและชีวิต จากบทประพันธ์ของแก้วเก้า ได้รับรางวัลดีเด่นประเภทนวนิยายจากคณะกรรมการพัฒนาหนังสือแห่งชาติ ประจำปีพ.ศ. 2539 ถูกนำสร้างเป็นละครโทรทัศน์ครั้งแรกทางสถานีโทรทัศน์สีกองทัพบกช่อง 7 ผลิตโดยบริษัท ดาราวิดีโอ จำกัด เขียนบทโทรทัศน์โดยศัลยา กำกับการแสดงโดยสยาม สังวริบุตร เป็นการพลิกบทบาททางการแสดงครั้งสำคัญของธงไชย แมคอินไตย ประกบคู่กับอารียา สิริโสภา นางสาวไทยปี พ.ศ. 2537 ร่วมด้วยทรงสิทธิ์ รุ่งนพคุณศรี, มยุริญ ผ่องผุดพันธ์ และนักแสดงมากฝีมืออีกคับคั่ง

เรื่องย่อ 
นิรมิต เป็นเรื่องราวของภูวงกับจินตนาการของเขา ที่สร้างขึ้นเพื่อทดแทนความต่างในชีวิตซึ่งตนไม่มี ด้วยอำนาจพิเศษที่เขาทำให้ภาพวาดจินตนาการเป็นตัวเป็นตนขึ้นมาได้ แต่แล้วกลับควบคุมมันไม่ได้ และมันกลับก้าวเข้ามาหาเขาเพื่อที่จะทำลายเขาลงเสียเอง ภูวง เป็นผู้สร้างมนุษย์ 2 คนนี้ขึ้นมา โดยใช้ความสามารถในการวาดรูปของเขาเพื่อสร้าง ภังคี ให้เป็นตัวแทนของเขา ทำในสิ่งที่เขาทำไม่ได้ เป็นไม่ได้ ภูวงสร้างภังคีขึ้นมาจากความโกรธแค้นของเขา จึงทำให้ภังคีมีแต่ความชั่วร้าย เป็นปีศาจร้ายที่ไม่มีชีวิตจิตใจ มีแต่ทำลาย ไม่มีชีวิตจิตใจ มีแต่ความโหดร้าย ทารุณ ภูวงจึงเกิดสำนึกผิดคิดสร้างอีกคนนึงขึ้นมาเพื่อปราบภังคี แต่ครั้งนี้ภูวงได้สร้างจากความรัก ความดี ใสสะอาด บริสุทธิ์ ทำให้เกิดเป็น ไทวัน

รายละเอียดละคร 
 ผลิตโดย บริษัท ดาราวิดีโอ จำกัด
 บทประพันธ์ แก้วเก้า
 บทโทรทัศน์ ศัลยา
 กำกับการแสดงโดย สยาม สังวริบุตร

รายชื่อนักแสดงนำ  
 ธงไชย แมคอินไตย์ รับบทเป็น เจ้าภูวง (ตัวจริง) / ภังคี (จินตนาการ) / ไทวัณ (จินตนาการ)
 อารียา สิริโสภา รับบทเป็น ใกล้รุ่ง
 ทรงสิทธิ์ รุ่งนพคุณศรี รับบทเป็น สนทิศ
 มยุริญ ผ่องผุดพันธ์ รับบทเป็น เจ้าแสงหล้า
 ธรรมชาติ แฟร์เน็ท รับบทเป็น นายพลแผนบุญ
 นฤเบศร์ จินปิ่นเพชร รับบทเป็น ทิศา
 เปียเชอร์ คริสเตนเซ่น รับบทเป็น นงรัตน์
 อนิรุทธิ์ เถรว่อง รับบทเป็น พันดวง
 ฟร้อนท์ มอนท์โกเมอรี่ รับบทเป็น นีออน
 พงษ์ประยูร ราชอาภัย รับบทเป็น ประเสริฐ (สุมาคำ)
 สีเทา รับบทเป็น ตาคำแปง
 รณพงษ์ เรือนคำ รับบทเป็น กาลอ

รายชื่อนักแสดงรับเชิญ 
 เอกรัตน์ สารสุข รับบทเป็น เจ้าเครือรัฐ
 อรอนงค์ ปัญญาวงศ์ รับบทเป็น มธุรี (หวาน)
 ดวงดาว จารุจินดา รับบทเป็น  พูนแสง
 ดวงใจ หทัยกาญจน์ รับบทเป็น แม่ของเจ้าภูวง
 ปิยะมาศ โมนยะกุล รับบทเป็น แม่ของเจ้าแสงหล้า
 ธวัชชัย สัจจกุล รับบทเป็น พ่อของใกล้รุ่ง
 นัดดา วิยะกาญจน์ รับบทเป็น แม่ของใกล้รุ่ง
 บรรเจิดศรี ยมาภัย รับบทเป็น ย่าของเจ้าภูวง
 ทนงศักดิ์ ภักดีเทวา รับบทเป็น เจ้าหอหลวง (พ่อของเจ้าภูวง)
 อภิชาติ หาลำเจียก รับบทเป็น เจ้าใจเมือง (พ่อของเจ้าแสงหล้า)
 ธนา สินประสาธน์ รับบทเป็น พลโทสืบเมือง
 ด.ญ.สาวิกา ไชยเดช รับบทเป็น เจ้าแสงหล้า (ตอนเด็ก)
 ด.ญ.หยาดทิพย์ ราชปาล รับบทเป็น นงรัตน์ (ตอนเด็ก)
 ด.ช.นิรินธร์ ศรีสวัสดิ์ รับบทเป็น เจ้าภูวง (ตอนเด็ก)

เพลงประกอบละคร 
 นิรมิต ขับร้องโดย ธงไชย แมคอินไตย์ 
 ที่สุดในหัวใจ ขับร้องโดย ธงไชย แมคอินไตย์ เป็นบทเพลงซึ่งแทนความรู้สึกของ ภูวง
 น้ำค้าง ขับร้องโดย ธงไชย แมคอินไตย์ เป็นบทเพลงซึ่งแทนความรู้สึกของ ไทวัน
 ฉันมีหัวใจ ขับร้องโดย ธงไชย แมคอินไตย์ เป็นบทเพลงซึ่งแทนความรู้สึกของ ภังคี

รางวัล 
 รางวัลเมขลา ละครดีเด่น
 รางวัลเมขลา ผู้กำกับรายการดีเด่น (สยาม สังวริบุตร)
 รางวัลเมขลา ผู้เขียนบทละครดีเด่น (ศัลยา)
 รางวัลเมขลา เพลงนำละครดีเด่น
 รางวัลเมขลา เครื่องแต่งกายดีเด่น

อ้างอิง

แหล่งข้อมูลอื่น

ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2540